Oihane Perea

Oihane Perea Perez de Mendiola (Gasteiz, Araba, 1977ko abenduaren 20a) bertsolaria da. 12 urterekin Gasteizko bertso eskolan ikasten hasi zen. Irakasle ikasketetan lizentziaduna da, eta gaur egun bertsolaritzako irakaslea da. Lau aldiz irabazi du Arabako Txapelketa.

Biografia 
12 urte zituela Gasteizko bertso eskolan sartu zen. Euskal Herriko Eskolartekoan eta San Prudentzio Sariketan ia edizio guztietan parte hartu zuen. Hainbat urtetan Arabako Bertsolari Txapelketan txapeldunorde izan eta gero, lau aldiz izan da txapeldun: 2007, 2009, 2013 eta 2017an. Arabako Bertsozale Elkarteko eragile da, bertso-eskolako eta bertsolaritza irakaslea ikastetxetan ere bai.

Bertsolari Txapelketa Nagusiko kanporaketetan hiru aldiz hartu du parte, 2005ean Zornotzan, 2009an Zarautzen eta 2013an Altsasun."Bertsoa da nire bizitzako motorra" (Oihane Perea).

Lorpenak 
 Arabako Bertsolari Txapelketa:
 Txapelduna (4): 2007, 2009, 2013, 2017.
 Bigarrena (4): 2003, 2004, 2005, 2006.
 Arabako Koadrila arteko Txapelketa:
 Txapelduna (1): 2012an, Lautadako taldearekin.
 Bertsolari Txapelketa Nagusia:
 Parte hartzeak (3): 2005, 2009, 2013.
 Arabako Eskolarteko txapelketa (1): 1994.

Erreferentziak

Ikus, gainera 
 Gasteiztar ospetsuen zerrenda

Kanpo estekak 
  Oihane Perea Bertsozale Elkartearen webgunean
 ''Oihane Perea, 30 urte bertsotan'', aste honetako ''Hitzetik Hortzera'' saioan (2021)

Arabako bertsolariak
Gasteiztarrak
Emakume bertsolariak